b'\n_START_ARTICLE_\nRoga\xc4\x8d, \xc5\xa0olta\n_START_SECTION_\nGeografija\n_START_PARAGRAPH_\nNaselje le\xc5\xbei ob istoimenskem zalivu na severni strani otoka. V Roga\xc4\x8du je pristani\xc5\xa1\xc4\x8de najve\xc4\x8djega oto\xc5\xa1kega naselja Grohote. Obala v okolici pristana je razvejana z majhnimi zaliv\xc4\x8dki, ki so primerni za kopanje._NEWLINE_V glavnem oto\xc5\xa1kem pristani\xc5\xa1\xc4\x8du, ki stoji v zalivu, je ve\xc4\x8d pomolov. Na prvem, kjer pristaja_NEWLINE_trajekt na liniji iz Splita, stoji svetilnik, ki oddaja svetlobni signal: B Bl(2) 5s. Ostali trije pomol\xc4\x8dki so razporejeni v notranjosti zaliva in so namenjeni doma\xc4\x8dinom in turisti\xc4\x8dnim plovilom.\n_START_SECTION_\nGospodarstvo\n_START_PARAGRAPH_\nGlavni gospodarski dejavnosti sta: pristani\xc5\xa1ka dejavnost in turizem. Od turisti\xc4\x8dnih lepot velja omeniti manj\xc5\xa1e zaliv\xc4\x8dke: Banje, Ka\xc5\xa1jun in \xc5\xbdustovo. Nad zaliv\xc4\x8dkom Banje stoji Turisti\xc4\x8dno naselje Banje, ki oddaja turisti\xc4\x8dne sobe in apartmaje.\n_START_SECTION_\nZgodovina\n_START_PARAGRAPH_\nRoga\xc4\x8d je najstarej\xc5\xa1e naselje na otoku. Prvi naseljenci so se tu naselili \xc5\xbee v rimski dobi. Pri arheolo\xc5\xa1kih izkopavanjih v zaliv\xc4\x8dku Banje so na\xc5\xa1li ostanke starorimskih zgradb._NEWLINE_V samem naselju stoji utrdba s strelnimi linami, ki je bila postavljena v 17. stoletju.'